RESOLUCIÓN do 5 de agosto de 2010 pola que se resolve a concesión de subvencións para a produción de curtametraxes en versión orixinal en lingua galega, así como de videoclips.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 21/09/2010

Vistos os proxectos presentados polos interesados, de acordo co establecido na Resolución do 17 de marzo de 2010 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2010.
Visto o informe do 13 de xullo de 2010 da Comisión de Valoración na que se examinaron todos os proxectos presentados, así como o resultado da puntuación concedida a cada un dos proxectos, e a proposta de resolución acordada pola Dirección da Agadic, onde se propón que alcancen a condición de proxectos subvencionables os relacionados no anexo, e a distribución do crédito entre os proxectos propostos, e respectando os límites máximos de subvención fixados tanto na convocatoria anual como nas bases reguladoras e, de acordo co establecido no artigo 9 da Resolución do 17 de marzo de 2010 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2010,
RESOLVE:
1. Conceder as subvencións que se relacionan no anexo, consonte cos criterios establecidos na Resolución do 17 de marzo de 2010 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2010.
2. Declarar desistidas as seguintes solicitudes, dado que non envían a documentación requirida, dentro do prazo legalmente establecido, ou desisten expresamente da súa solicitude:
Ver referencia pdf "18200D009P036.PDF"
3. Declarar non subvencionables o resto dos proxectos presentados, por non alcanzar unha puntuación suficiente.
Sen prexuízo dos recursos que procedan contra a resolución de concesión, transcorridos dez días hábiles desde a notificación ou publicación desta sen que o interesado comunicase expresamente a súa renuncia á subvención, entenderase que a acepta e desde ese momento adquirirá a condición de beneficiario.
Esta resolución de concesión de subvencións ditada é definitiva na vía administrativa, consonte a Lei 4/2008, do 23 de maio, de creación da Axencia Galega das Industrias Culturais, e a Lei 9/2007, de subvencións de Galicia, e contra ela cabe interpor recurso de reposición ante a Presidencia do Consello de Dirección da Axencia Galega das Industrias Culturais no prazo dun mes, contado desde o día seguinte á data da súa publicación no DOG ou o da súa notificación e ante o mesmo órgano que a ditou, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro.
Santiago de Compostela, 5 de agosto de 2010.
Roberto Varela Fariña
Presidente do Consello de Dirección da Axencia
Galega das Industrias Culturais
Ver referencia pdf "18200D009P036.PDF"